देहरादून में बेटी के साथ रेप के आरोप में बाप गिरफ्तार  
ऋषिकेश क्षेत्र के आईडीपीएल पुलिस चौकी क्षेत्र में एक व्यक्ति को अपनी पुत्री के साथ कथित रूप से बलात्कार करने के आरोप में गिरफ्तार किया गया है।
देहरादून जिले के ऋषिकेश क्षेत्र के आईडीपीएल पुलिस चौकी क्षेत्र में एक व्यक्ति को अपनी पुत्री के साथ कथित रूप से बलात्कार करने के आरोप में गिरफ्तार किया गया है। पुलिस सूत्रों ने शनिवार को बताया कि आरोपी राकेश कुमार की पत्नी ने पुलिस को दर्ज अपनी शिकायत में कहा है कि आरोपी अपनी 16 वर्षीय पुत्री के साथ पिछले तीन महीनों से लगातार बलात्कार कर रहा था।  सूत्रों के अनुसार राकेश की पत्नी पिछले साल मई महीने में जब अपने मायके गई हुई थी, तब राकेश ने अपनी पुत्री को ही हवस का शिकार बना लिया। सूत्रों ने बताया कि महिला की शिकायत पर राकेश कुमार को शुक्रवार को गिरफ्तार कर लिया गया। पुलिस पूरे मामले की छानबीन कर रही है। उसकी बेटी की मेडिकल जांच कराई जा रही है।